Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 644/14/5511	Žilina, 31.10.2014
EEČ : 2-43-554-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 400,00 € 
b.	Suma odovzdaná štátu na peňažnú pomoc obetiam trestnej činnosti: 140,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-179/DI-ZA-2014.
	Dňa 28.05.2014 v čase o 05:20 hod. viedol osobné motorové vozidlo zn. VW Golf, ev.č. XXXXX, v smere jazdy od obce Divinka do Žiliny po ceste III/50755 označenou zvislou dopravnou značkou ako vedľajšia cesta, pričom keď sa nachádzal v križovatku tvaru „T“ s hlavnou cestou II/507, tak pri vychádzaní na hlavnú cestu nedal prednosť v jazde po tejto ceste zľava prichádzajúcemu cyklistovi XXXXX, ktorý viedol cestný bycikel zn. Focus v smere jazdy od Žiliny do Bytče, následkom čoho došlo v križovatke k stretu prednej časti bicykla a prednej časti vozidla VW Golf, po ktorom XXXXX spadol na cestu, pričom  XXXXX pri dopravnej nehode utrpel zranenia - pomliaždenie pravého pleca a ramena a pomliaždenie ľavého kolena a stehna s čiastočným natrhnutím svalstva ľavého stehna, ktoré si vyžiadali práceneschopnosť v trvaní 10 dní, pričom XXXXX svojim konaním porušil ustanovenie § 20 ods. 1 Zákona č. 8/2009 Z.z. o cestnej premávke a o zmene a doplnení niektorých zákonov. 

Odôvodnenie: 
	Poverený príslušník OR PZ, ODI, Žilina uznesením sp. zn. ČVS:ORP-179/DI-ZA-2014 zo dňa 23.07.2014 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zák. na vyššie uvedenom skutkovom základe. 

	Po skončení skráteného vyšetrovania mi poverný príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, ako aj v prípravnom konaní pred povereným príslušníkom PZ sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je stíhaný. Obvinený sa za svoje konanie ospravedlnil poškodenému a zaviazal sa, že uhradí pomernú časť škody, ktorú požaduje uhradiť poškodenú a to vo výške 400,-Eur. 

Súčasťou záverečnej správy o vykonanej mediácii probačného a mediačného úradníka OS XXXXX je aj fotokópia poštovej peňažnej poukážky, ktorá preukazuje, že obv. XXXXX poukázal XXXXX dňa 21.10.2014 sumu 400,-Eur.

Poškodený XXXXX uviedol, že súhlasí so zmierom, pričom bolestné mu bolo uhradené poisťovňou a v tejto oblasti nemá na obvineného žiadne požiadavky. Spôsobená škoda na bicykli mu nebola uhradená poisťovňou v plnej výške 1.500,-Eur, pričom požaduje uhradiť doplatok vo výške 400,-Eur na adresu svojho trvalého pobytu. Iné požiadavky na obvineného nemá a dodržaním tejto dohody sú jeho nároky k obvinenému v súvislosti s trestným činom v tejto trestnej veci plne uspokojené.

	Skutočnosť uzavretia zmieru medzi obvineným XXXXX a poškodeným XXXXX je zrejmá z písomného zmieru uzatvoreného dňa 21.10.2014 v kancelárii probačného a mediačného úradníka Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX nemá v odpise z Registra trestov GP SR žiadny záznam a  v Ústrednej evidencii priestupkov MV SR má jeden záznam z roku 2011, pričom vec bola ukončená v blokovom konaní pokutou.

	Obvinený XXXXX zložil dňa 21.10.2014 na účet Krajskej prokuratúry v Žiline č. 7000231396/8180, vedenom v štátnej pokladnici sumu vo výške 140,-Eur. 

	V rámci zmieru uzatvoreného medzi obvineným a poškodeným zo dňa 21.10.2014 bolo stanovené, že celá suma 140,-Eur bude určená štátu na peňažnú pomoc poškodeným podľa osobitného zákona.

	Za prečin ublíženia na zdraví podľa § 158 Tr. zák. dovoľuje Trestný zákon uložiť trest odňatia slobody až na 1 rok.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, uhradil poškodenému ním požadovanú škodu, zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sám obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu  n i e  j e  prípustná sťažnosť.

JUDr. Ľuboš Kríž
prokurátor